(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Γ΄

ΣΥΝΕΔΡΙΑΣΗ ΜΑ΄

Τετάρτη 6 Δεκεμβρίου 2017

ΘΕΜΑΤΑ

Α. ΕΙΔΙΚΑ ΘΕΜΑΤΑ
1. Επικύρωση Πρακτικών, σελ.
2. Ειδική Ημερήσια Διάταξη:

Αιτήσεις άρσης ασυλίας Βουλευτών, συζήτηση και λήψη απόφασης, σύμφωνα με το άρθρο 62 του Συντάγματος και τα άρθρα 43Α και 83 του Κανονισμού της Βουλής, για τις αιτήσεις άρσης της ασυλίας των Βουλευτών κ.κ. Κωνσταντίνου Κατσίκη, Χρήστου Σπίρτζη, Σπυρίδωνα Λάππα και Αναστασίας Χριστοδουλοπούλου (1 δικογραφία) και ογδόντα τριών εν ενεργεία Βουλευτών και συγκεκριμένα των κ.κ. Κουρουμπλή Παναγιώτη, Τζάκρη Θεοδώρας, Παραστατίδη Θεοδώρου, Μπόλαρη Μάρκου, Μητσοτάκη Κυριάκου, Μπακογιάννη Θεοδώρας, Αθανασίου Χαραλάμπους, Βαρβιτσιώτη Μιλτιάδη, Κεφαλογιάννη Όλγας, Κασαπίδη Γεωργίου, Κικίλια Βασιλείου, Μηταράκη Παναγιώτη, Βούλτεψη Σοφίας, Γεωργιάδη Σπυρίδωνος-Αδώνιδος, Μειμαράκη Ευαγγέλου-Βασιλείου, Χατζηδάκη Κωνσταντίνου, Γιακουμάτου Γερασίμου, Καραμανλή Άννας, Σαλμά Μάριου, Καραγκούνη Κωνσταντίνου, Ανδριανού Ιωάννη, Στύλιου Γεωργίου, Βορίδη Μαυρουδή, Μαρτίνου Γεωργίας, Βλάχου Γεωργίου, Μπούρα Αθανασίου, Οικονόμου Βασιλείου, Σταϊκούρα Χρήστου, Κουτσούμπα Ανδρέα, Κόνσολα Εμμανουήλ, Κεδίκογλου Συμεών, Κοντογεώργου Κωνσταντίνου, Βεσυρόπουλου Απόστολου, Αυγενάκη Ελευθερίου, Καραμανλή Κωνσταντίνου, Γκιουλέκα Κωνσταντίνου, Καλαφάτη Σταύρου, Ράπτη Ελένης, Καράογλου Θεοδώρου, Αναστασιάδη Σάββα, Τασούλα Κωνσταντίνου, Ασημακοπούλου Άννας - Μισέλ, Παναγιωτόπουλου Νικολάου, Τσιάρα Κωνσταντίνου, Αντωνίου Μαρίας, Δένδια Νικολάου - Γεωργίου, Γεωργαντά Γεωργίου, Δήμα Χρίστου, Βρούτση Ιωάννη, Δαβάκη Αθανασίου, Χαρακόπουλου Μάξιμου, Κέλλα Χρήστου, Πλακιωτάκη Ιωάννη, Σαμαρά Αντωνίου, Κατσαφάδου Κωνσταντίνου, Καρασμάνη Γεωργίου, Κουκοδήμου Κωνσταντίνου, Κεφαλογιάννη Ιωάννη, Τραγάκη Ιωάννη, Αραμπατζή Φωτεινής, Σκρέκα Κωνσταντίνου, Κυριαζίδη Δημητρίου, Τζαβάρα Κωνσταντίνου, Κακλαμάνη Νικήτα, Βαγιωνά Γεωργίου, Βενιζέλου Ευαγγέλου, Λοβέρδου Ανδρέα, Μανιάτη Ιωάννη, Κωνσταντινόπουλου Οδυσσέα, Χριστοφιλοπούλου Παρασκευής (Εύης), Κρεμαστινού Δημητρίου, Κουτσούκου Ιωάννη, Σκανδαλίδη Κωνσταντίνου, Γρηγοράκου Λεωνίδα, Κεφαλίδου Χαρούλας (Χαράς), Κεγκέρογλου Βασιλείου, Αρβανιτίδη Γεωργίου, Τζελέπη Μιχαήλ, Λυκούδη Σπυρίδωνος, Ψαριανού Γρηγορίου, Νικολόπουλου Νικολάου, Παπακώστα - Σιδηροπούλου Αικατερίνης, Μάρκου Αικατερίνης, σελ.
3. Ονομαστική ψηφοφορία επί των αιτήσεων άρσης ασυλίας των Βουλευτών, σελ.
4. Επιστολικές ψήφοι επί της ονομαστικής ψηφοφορίας, σελ.
5. Επί διαδικαστικού θέματος, σελ.

Β. ΚΟΙΝΟΒΟΥΛΕΥΤΙΚΟΣ ΕΛΕΓΧΟΣ
Ανακοίνωση του δελτίου επικαίρων ερωτήσεων της Πέμπτης 7 Δεκεμβρίου 2017, σελ.

ΠΡΟΕΔΡΕΥΩΝ

ΛΥΚΟΥΔΗΣ Σ. , σελ.

ΟΜΙΛΗΤΕΣ

Α. Επί της Ειδικής Ημερήσιας Διάταξης:
ΚΑΤΣΙΚΗΣ Κ. , σελ.
ΛΑΠΠΑΣ Σ. , σελ.
ΧΡΙΣΤΟΔΟΥΛΟΠΟΥΛΟΥ Α. , σελ.

Β. Επί διαδικαστικού θέματος:
ΛΥΚΟΥΔΗΣ Σ. , σελ.

ΠΡΑΚΤΙΚΑ ΒΟΥΛΗΣ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Γ΄

ΣΥΝΕΔΡΙΑΣΗ ΜΑ΄

Τετάρτη 6 Δεκεμβρίου 2017

Αθήνα, σήμερα στις 6 Δεκεμβρίου 2017, ημέρα Τετάρτη και ώρα 12.14΄, συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία του Ζ΄ Αντιπροέδρου αυτής κ. **ΣΠΥΡΙΔΩΝΟΣ ΛΥΚΟΥΔΗ**.

**ΠΡΟΕΔΡΕΥΩΝ (Σπυρίδων Λυκούδης):** Κυρίες και κύριοι συνάδελφοι, αρχίζει η συνεδρίαση.

(ΕΠΙΚΥΡΩΣΗ ΠΡΑΚΤΙΚΩΝ: Σύμφωνα με την από 5-12-2017 εξουσιοδότηση του Σώματος επικυρώθηκαν με ευθύνη του Προεδρείου τα πρακτικά της Μ΄ συνεδριάσεώς του, της Τρίτης 5 Δεκεμβρίου 2017 σε ό,τι αφορά την ψήφιση στο σύνολο του σχεδίου νόμου: «Ανανέωση – Τροποποίηση - Κωδικοποίηση της Σύμβασης περί Παροχής Ειδικής Άδειας Εκμετάλλευσης του αποκλειστικού δικαιώματος του Ελληνικού Δημοσίου στην πρόσβαση και χρήση της ονομαστικής θέσης των 39ο ανατολικώς επί της τροχιάς των τεχνητών γεωστατικών δορυφόρων της Γης και των συσχετισμένων αυτής ραδιοσυχνοτήτων τηλεπικοινωνίας δια της κατασκευής, εκτόξευσης, λειτουργίας και εμπορικής εκμετάλλευσης ενός συστήματος δορυφορικών τηλεπικοινωνιών πανελλήνιας και διασυνοριακής εμβέλειας υπό την επωνυμία ΕΛΛΑΣ ΣΑΤ (HELLAS SAT) και άλλες διατάξεις».)

Έχω την τιμή να ανακοινώσω στο Σώμα το δελτίο επικαίρων ερωτήσεων της Πέμπτης 7 Δεκεμβρίου 2017.

Α. ΕΠΙΚΑΙΡΕΣ ΕΡΩΤΗΣΕΙΣ Πρώτου Κύκλου (Άρθρο 130 παράγραφοι 2 και 3 του Κανονισμού της Βουλής)

1. Η με αριθμό 571/5-12-2017 επίκαιρη ερώτηση του Βουλευτή Β΄ Αθηνών της Νέας Δημοκρατίας κ. Γεράσιμου Γιακουμάτου προς τον Υπουργό Υποδομών και Μεταφορών, με θέμα: «Διαδικασία αντιμετώπισης των πρόσφατων φυσικών καταστροφών».

2. Η με αριθμό 521/4-12-2017 επίκαιρη ερώτηση του Βουλευτή Αχαΐας της Δημοκρατικής Συμπαράταξης ΠΑΣΟΚ - ΔΗΜΑΡ κ. Θεόδωρου Παπαθεοδώρου προς τον Υπουργό Εσωτερικών, με θέμα: «Αναγκαία η λήψη μέτρων για την αντιμετώπιση της δράσης της οργάνωσης "Ρουβίκωνας"».

3. Η με αριθμό 485/1-12-2017 επίκαιρη ερώτηση του Βουλευτή Β΄ Αθηνών του Κομμουνιστικού Κόμματος Ελλάδας κ. Χρήστου Κατσώτηπρος την Υπουργό Εργασίας, Κοινωνικής Ασφάλισης και Κοινωνικής Αλληλεγγύης, με θέμα: «Να σταματήσει η τρομοκρατία και οι διώξεις των εργαζόμενων στα σουπερμάρκετ "ΚΑΡΥΠΙΔΗΣ", να διασφαλιστεί το δικαίωμά τους στη δουλειά και να καταβληθούν τα δεδουλευμένα τους».

4. Η με αριθμό 537/4-12-2017 επίκαιρη ερώτηση του Ζ΄ Αντιπροέδρου της Βουλής και Βουλευτή Α΄ Αθηνών του Ποταμιού κ. Σπυρίδωνος Λυκούδηπρος την Υπουργό Εργασίας, Κοινωνικής Ασφάλισης και Κοινωνικής Αλληλεγγύης, με θέμα: «Κοινωνική και ψυχολογική υποστήριξη των πληγέντων από τις φυσικές καταστροφές».

Β. ΕΠΙΚΑΙΡΕΣ ΕΡΩΤΗΣΕΙΣ Δεύτερου Κύκλου (Άρθρο 130 παράγραφοι 2 και 3 του Κανονισμού της Βουλής)

1- Η με αριθμό 572/5-12-2017 επίκαιρη ερώτηση της Βουλευτού Σερρών της Νέας Δημοκρατίας κ. Φωτεινής Αραμπατζήπρος τον Υπουργό Εσωτερικών, με θέμα: «Αναδιάρθρωση Αστυνομικών Υπηρεσιών στον Νομό Σερρών».

2.- Η με αριθμό 539/4-12-2017 επίκαιρη ερώτηση του Βουλευτή Β΄ Αθηνών της Δημοκρατικής Συμπαράταξης ΠΑΣΟΚ – ΔΗΜΑΡ κ.Ανδρέα Λοβέρδου προς τον ΥπουργόΕξωτερικών,με θέμα: «Η θέση του Υπουργείου Εξωτερικών για τη δήθεν διακρατική συμφωνία με τη Σαουδική Αραβία».

3. Η με αριθμό 565/5-12-2017 επίκαιρη ερώτηση του Βουλευτή Αχαΐας του Κομμουνιστικού Κόμματος Ελλάδας κ. Νικολάου Καραθανασόπουλουπρος την Υπουργό Εργασίας, Κοινωνικής Ασφάλισης και Κοινωνικής Αλληλεγγύης,σχετικά με τους εργαζόμενους στο πρακτορείο διανομής Τύπου «Ευρώπη».

4. Η με αριθμό 535/4-12-2017 επίκαιρη ερώτηση του Βουλευτή Β΄ Αθηνών του Ποταμιού κ. Γρηγορίου Ψαριανούπρος τον Υπουργό Εσωτερικών, με θέμα: «Ανησυχητική κλιμάκωση της δράσης της ομάδας "Ρουβίκωνας"».

5. Η με αριθμό 536/4-12-2017 επίκαιρη ερώτηση του Βουλευτή Αττικής του Ποταμιού κ. Γεωργίου Μαυρωτάπρος τον Υπουργό Υποδομών και Μεταφορών, με θέμα: «Έργα αντιπλημμυρικής προστασίας στην Περιφέρεια Αττικής».

6. Η με αριθμό 574/5-12-2017 επίκαιρη ερώτηση του Βουλευτή Αρκαδίας της Δημοκρατικής Συμπαράταξης ΠΑΣΟΚ - ΔΗΜΑΡ κ. ΟδυσσέαΚωνσταντινόπουλουπρος τον Υπουργό Υποδομώνκαι Μεταφορών, με θέμα: «Πότε θα μεταφερθεί το αμαξοστάσιο της ΟΣΥ από το πρώην αεροδρόμιο του Ελληνικού, ώστε να προχωρήσει η επένδυση των εβδομήντα πέντε χιλιάδων νέων θέσεων εργασίας και των 8,2 δισ. ευρώ;».

7. Η με αριθμό 566/5-12-2017 επίκαιρη ερώτηση του Βουλευτή Αιτωλοακαρνανίας του Κομμουνιστικού Κόμματος Ελλάδας κ. ΝικολάουΜωραΐτηπρος τον Υπουργό Εσωτερικών,σχετικά με τις ελλείψεις σε προσωπικό και εξοπλισμό στο Δασαρχείο Αμφιλοχίας.

8. Η με αριθμό 567/5-12-2017 επίκαιρη ερώτηση του Βουλευτή Ηρακλείου του Κομμουνιστικού Κόμματος Ελλάδας κ. Εμμανουήλ Συντυχάκηπρος τον ΥπουργόΕσωτερικών,με θέμα: «Οι απαράδεκτες και απρόκλητες επιθέσεις νατοϊκών στρατιωτών προς Χανιώτες πολίτες το βράδυ της 17ης Νοεμβρίου 2017».

9. Η με αριθμό 568/5-12-2017 επίκαιρη ερώτηση του Βουλευτή Αττικής του Κομμουνιστικού Κόμματος Ελλάδας κ. Ιωάννη Γκιόκα προς τον Υπουργό Εσωτερικών,σχετικά με τις καταστροφές από πλημμύρες στη Δυτική Αττική και την αναγκαία αντιπλημμυρική προστασία στον Νομό Αττικής.

10. Η με αριθμό 487/1-12-2017 επίκαιρη ερώτηση του Ανεξάρτητου Βουλευτή Μεσσηνίας κ. Δημητρίου Κουκούτση προς τον Υπουργό Αγροτικής Ανάπτυξης και Τροφίμων,με θέμα: «Ελιές τύπου Καλαμών εισάγονται και «βαφτίζονται» ως ελιές ΠΟΠ Καλαμάτας».

11. Η με αριθμό 465/27-11-2017 επίκαιρη ερώτηση της Βουλευτού Β΄ Αθηνών του Λαϊκού Συνδέσμου - Χρυσή Αυγή κ. Ελένης Ζαρούλια προς τον Υπουργό Εσωτερικών,με θέμα: «Έως πού θα φτάσει η ασυδοσία και η κάλυψη από τη συγκυβέρνηση της εγκληματικής δράσης ακροαριστερών συμμοριών στα πανεπιστήμια;».

ΑΝΑΦΟΡΕΣ - ΕΡΩΤΗΣΕΙΣ (Άρθρο 130 παράγραφος 5 του Κανονισμού της Βουλής)

1. Η με αριθμό 415/16-10-2017 ερώτηση του Βουλευτή Ηρακλείου της Δημοκρατικής Συμπαράταξης ΠΑΣΟΚ - ΔΗΜΑΡ κ. Βασιλείου Κεγκέρογλου προς την Υπουργό Διοικητικής Ανασυγκρότησης, σχετικά με τη μοριοδότηση μελών μονογονεϊκών οικογενειών στις διαδικασίες πρόσληψης μέσω ΑΣΕΠ και στις προκηρύξεις του ν.2643/1998.

Κυρίες και κύριοι συνάδελφοι, εισερχόμαστε στην

**ΕΙΔΙΚΗ ΗΜΕΡΗΣΙΑ ΔΙΑΤΑΞΗ**

Αιτήσεις άρσης ασυλίας Βουλευτών: συζήτηση και λήψη απόφασης, σύμφωνα με το άρθρο 62 του Συντάγματος και το άρθρο 83 του Κανονισμού της Βουλής, για τις αιτήσεις άρσης της ασυλίας των Βουλευτών κ.κ. Κατσίκη Κωνσταντίνου, Σπίρτζη Χρήστου, Λάππα Σπυρίδωνος και Χριστοδουλοπούλου Αναστασίας (1 δικογραφία) και ογδόντα τριών εν ενεργεία Βουλευτών και συγκεκριμένα των κ.κ. Κουρουμπλή Παναγιώτη, Τζάκρη Θεοδώρας, Παραστατίδη Θεοδώρου, Μπόλαρη Μάρκου, Μητσοτάκη Κυριάκου, Μπακογιάννη Θεοδώρας, Αθανασίου Χαραλάμπους, Βαρβιτσιώτη Μιλτιάδη, Κεφαλογιάννη Όλγας, Κασαπίδη Γεωργίου, Κικίλια Βασιλείου, Μηταράκη Παναγιώτη, Βούλτεψη Σοφίας, Γεωργιάδη Σπυρίδωνος - Αδώνιδος, Μειμαράκη Ευαγγέλου - Βασιλείου, Χατζηδάκη Κωνσταντίνου, Γιακουμάτου Γερασίμου, Καραμανλή Άννας, Σαλμά Μάριου, Καραγκούνη Κωνσταντίνου, Ανδριανού Ιωάννη, Στύλιου Γεωργίου, Βορίδη Μαυρουδή, Μαρτίνου Γεωργίας, Βλάχου Γεωργίου, Μπούρα Αθανασίου, Οικονόμου Βασιλείου, Σταϊκούρα Χρήστου, Κουτσούμπα Ανδρέα, Κόνσολα Εμμανουήλ, Κεδίκογλου Συμεών, Κοντογεώργου Κωνσταντίνου, Βεσυρόπουλου Απόστολου, Αυγενάκη Ελευθερίου, Καραμανλή Κωνσταντίνου, Γκιουλέκα Κωνσταντίνου, Καλαφάτη Σταύρου, Ράπτη Ελένης, Καράογλου Θεοδώρου, Αναστασιάδη Σάββα, Τασούλα Κωνσταντίνου, Ασημακοπούλου Άννας - Μισέλ, Παναγιωτόπουλου Νικολάου, Τσιάρα Κωνσταντίνου, Αντωνίου Μαρίας, Δένδια Νικολάου - Γεωργίου, Γεωργαντά Γεωργίου, Δήμα Χρίστου, Βρούτση Ιωάννη, Δαβάκη Αθανασίου, Χαρακόπουλου Μάξιμου, Κέλλα Χρήστου, Πλακιωτάκη Ιωάννη, Σαμαρά Αντωνίου, Κατσαφάδου Κωνσταντίνου, Καρασμάνη Γεωργίου, Κουκοδήμου Κωνσταντίνου, Κεφαλογιάννη Ιωάννη, Τραγάκη Ιωάννη, Αραμπατζή Φωτεινής, Σκρέκα Κωνσταντίνου, Κυριαζίδη Δημητρίου, Τζαβάρα Κωνσταντίνου, Κακλαμάνη Νικήτα, Βαγιωνά Γεωργίου, Βενιζέλου Ευαγγέλου, Λοβέρδου Ανδρέα, Μανιάτη Ιωάννη, Κωνσταντινόπουλου Οδυσσέα, Χριστοφιλοπούλου Παρασκευής (Εύης), Κρεμαστινού Δημητρίου, Κουτσούκου Ιωάννη, Σκανδαλίδη Κωνσταντίνου, Γρηγοράκου Λεωνίδα, Κεφαλίδου Χαρούλας (Χαράς), Κεγκέρογλου Βασιλείου, Αρβανιτίδη Γεωργίου, Τζελέπη Μιχαήλ, Λυκούδη Σπυρίδωνος, Ψαριανού Γρηγορίου, Νικολόπουλου Νικολάου, Παπακώστα - Σιδηροπούλου Αικατερίνης και Μάρκου Αικατερίνης.

Από την αρμόδια Ειδική Μόνιμη Επιτροπή Κοινοβουλευτικής Δεοντολογίας ανακοινώθηκε η έκθεσή της την 1-12-2017, σύμφωνα με την οποία τα μέλη της επιτροπής πρότειναν κατά πλειοψηφία τη μη άρση ασυλίας του κ. Κωνσταντίνου Κατσίκη.

Από την αρμόδια Ειδική Μόνιμη Επιτροπή Κοινοβουλευτικής Δεοντολογίας ανακοινώθηκε η έκθεσή της την 1-12-2017, σύμφωνα με την οποία τα μέλη της επιτροπής πρότειναν κατά πλειοψηφία τη μη άρση ασυλίας του κ. Χρήστου Σπίρτζη.

Από την αρμόδια Ειδική Μόνιμη Επιτροπή Κοινοβουλευτικής Δεοντολογίας ανακοινώθηκε η έκθεσή της την 1-12-2017, σύμφωνα με την οποία τα μέλη της επιτροπής πρότειναν κατά πλειοψηφία τη μη άρση ασυλίας των κ.κ. Σπυρίδωνος Λάππα και Αναστασίας Χριστοδουλοπούλου.

Από την αρμόδια Ειδική Μόνιμη Επιτροπή Κοινοβουλευτικής Δεοντολογίας ανακοινώθηκε η έκθεσή της την 1-12-2017, σύμφωνα με την οποία τα μέλη της επιτροπής πρότειναν κατά πλειοψηφία τη μη άρση ασυλίας των προαναφερόμενων ογδόντα τριών εν ενεργεία Βουλευτών.

Σύμφωνα με το άρθρο 83 του Κανονισμού η Βουλή δεν εισέρχεται στην ουσία των υποθέσεων αλλά ερευνάται μόνο αν η πράξη για την οποία ζητείται η άρση της ασυλίας συνδέεται με την πολιτική ή κοινοβουλευτική δραστηριότητα του Βουλευτή ή η δίωξη ή μήνυση ή η έγκλιση υποκρύπτει πολιτική σκοπιμότητα.

Επίσης, σύμφωνα με το άρθρο 83 παράγραφος 7 του Κανονισμού της Βουλής, η Βουλή αποφασίζει με ανάταση του χεριού ή έγερση επί της αιτήσεως της εισαγγελικής αρχής, κατά τη διαδικασία του άρθρου 108 παράγραφος 1 εδάφιο β΄.

Ο λόγος δίνεται πάντα, εφόσον ζητηθεί, στον Βουλευτή στον οποίο αφορά η αίτηση και στους Προέδρους των Κοινοβουλευτικών Ομάδων ή στους αναπληρωτές τους.

Υπενθυμίζω ότι σύμφωνα με την απόφαση της Διάσκεψης των Προέδρων της 23ης Μαρτίου 2005, έχουμε δεχθεί επί των αιτήσεων άρσης της ασυλίας η Βουλή να αποφασίζει με ονομαστική ψηφοφορία και με ψηφοδέλτιο.

Το ψηφοδέλτιο, στο οποίο ο κάθε συνάδελφος θα αναγράφει το όνομά του, την εκλογική του περιφέρεια και την Κοινοβουλευτική Ομάδα που ανήκει, θα καταχωρίζεται στα αντίστοιχα Πρακτικά. Ανταποκρινόμαστε έτσι στις διατάξεις του άρθρου 83 του Κανονισμού της Βουλής, που απαιτεί φανερή ψηφοφορία.

Αφού, λοιπόν, ολοκληρωθεί η συζήτηση επί των περιπτώσεων της σημερινής ειδικής ημερήσιας διάταξης, θα προχωρήσουμε σε ονομαστική ψηφοφορία, όπως σας περιέγραψα.

Η πρώτη υπόθεση αφορά τον συνάδελφο κ. Κατσίκη.

Η δεύτερη υπόθεση αφορά τον συνάδελφο κ. Σπίρτζη.

Η τρίτη υπόθεση αφορά τους συναδέλφους κ. Λάππα και κ. Χριστοδουλοπούλου.

Η τέταρτη υπόθεση αφορά τους ως άνω ογδόντα τρεις εν ενεργεία Βουλευτές.

Επί της πρώτης αιτήσεως υπάρχει συνάδελφος που ζητά τον λόγο κατά το άρθρο 108 του Κανονισμού της Βουλής; Κανείς.

Επί της δεύτερης αιτήσεως υπάρχει συνάδελφος που ζητά τον λόγο κατά το άρθρο 108 του Κανονισμού της Βουλής; Κανείς.

Επί της τρίτης αιτήσεως υπάρχει συνάδελφος που ζητά τον λόγο κατά το άρθρο 108 του Κανονισμού της Βουλής;

**ΣΠΥΡΙΔΩΝΑΣ ΛΑΠΠΑΣ:** Μάλιστα, κύριε Προέδρε. Θα ήθελα τον λόγο.

**ΑΝΑΣΤΑΣΙΑ ΧΡΙΣΤΟΔΟΥΛΟΠΟΥΛΟΥ (Γ΄ Αντιπρόεδρος της Βουλής):** Κι εγώ, κύριε Πρόεδρε.

**ΠΡΟΕΔΡΕΥΩΝ (Σπυρίδων Λυκούδης):** Κύριε Λάππα, έχετε τον λόγο, για πέντε λεπτά.

**ΣΠΥΡΙΔΩΝΑΣ ΛΑΠΠΑΣ:** Ευχαριστώ, κύριε Πρόεδρε.

Κυρίες και κύριοι συνάδελφοι, στις 14-6-2017 συνεδριάζαμε ως μέλη της Επιτροπής «πόθεν έσχες». Η Επιτροπή «πόθεν έσχες» πήρε μια απόφαση σχετικά με τα «πόθεν έσχες» δύο πολιτικών προσώπων, του κ. Μητσοτάκη και του κ. Κεφαλογιάννη.

Ελήφθη, λοιπόν, αυτή η απόφαση και το απόγευμα βγαίνοντας από την επιτροπή και περνώντας από την αίθουσα των πολιτικών συντακτών, μας είπαν θορυβημένοι οι συντάκτες: «Καλά, πήρατε αυτή την απόφαση να θέσετε στο αρχείο τις υποθέσεις»; Και τους είπαμε ότι δεν είναι αυτή η απόφαση, αλλά ότι καλούμε τα πολιτικά πρόσωπα να προσκομίσουν –δηλαδή αυτό που ζητούν και οι ίδιοι- περαιτέρω στοιχεία, να αποδείξουν τους ισχυρισμούς τους. Θέλαμε να αποκαταστήσουμε την αλήθεια της απόφασης. Αυτό και τίποτα άλλο!

Μετά από αυτό, ο κ. Κεφαλογιάννης πήγε στον εισαγγελέα και κατέθεσε μήνυση εναντίων μας. Πρέπει να σας πω ότι και η Ολομέλεια και η Επιτροπή Δεοντολογίας έχει μια διαχρονική –θα έλεγα- παράδοση, τακτική και στάση. Δεν αίρει την ασυλία για Βουλευτές, όταν σύμφωνα με το άρθρο 60 και 61 του Συντάγματος έχουν τη γνώμη -που είναι απεριόριστη- που απορρέει από τα βουλευτικά τους καθήκοντα.

Εγώ, ως μέλος της επιτροπής, δεν είπα κάτι και απορρέει από τη Βουλευτική μου ιδιότητα και τα βουλευτικά μου καθήκοντα; Ασφαλώς και είναι.

Τώρα θέλω να σας πω κάτι για την ουσία. Η εχεμύθεια και η μυστικότητα των αποφάσεων της Επιτροπής «πόθεν έσχες», όπως είπε ο Άρειος Πάγος και το Ευρωπαϊκό Δικαστήριο -οι νομικοί τα ξέρουν αυτά- έχει την έννοια ότι η μυστικότητα και η εχεμύθεια διασφαλίζεται και εννοείται όταν αυτά που ανακοινώνει ο Βουλευτής, όταν λέει τη γνώμη του, απορρέουν αποκλειστικά από την υπηρεσία. Εδώ, κύριε συνάδελφε, το «πόθεν έσχες» των δύο αυτών πολιτικών προσώπων παιζόταν επί οκτώ μήνες και στον έντυπο Τύπο και στα ραδιόφωνα και στα sites. Τι παραβιάσαμε από τη μυστικότητα λέγοντας κάτι για το «πόθεν έσχες» του κ. Μητσοτάκη, παραδείγματος χάριν, ή του κ. Κεφαλογιάννη; Οι αποφάσεις μάλιστα, όσες ελήφθησαν, ήταν θετικές και για τους δύο.

Άρα, λοιπόν, πρώτον, η μυστικότητα δεν παραβιάστηκε γιατί δεν αποκαλύψαμε κάτι που προέκυπτε μόνο από την υπηρεσία σαν μυστικό και, δεύτερον, ασκήσαμε ένα βουλευτικό καθήκον που απορρέει από τα άρθρα 60 και 61 του Συντάγματος. Αρκεί να απορρέει από βουλευτικό καθήκον και τη βουλευτική ιδιότητα. Κι αυτό κάναμε. Άλλωστε το άρθρο 61 είναι πολύ συγκεκριμένο. Κανένας Βουλευτής δεν καταδιώκεται ούτε εξετάζεται για τη γνώμη που έχει πει και απορρέει από τα βουλευτικά του καθήκοντα.

Αν θέλετε και κάτι από την ουσία, είπα στην επιτροπή ότι υπάρχει άπειρη νομολογία. Ως προς το απόρρητο γενικά -άρθρο 252 του Ποινικού Κώδικα- για να νοείται παραβίαση μυστικότητας πρέπει να απορρέει η ψήφος αποκλειστικά από την υπηρεσία. Εδώ είναι ένα θέμα το οποίο έπαιζε στα μέσα ενημέρωσης για οκτώ μήνες.

Καμμία μυστικότητα, καμμία εχεμύθεια δεν παραβιάσαμε και νομίζω δεν κάναμε και πολλά άλλα, παρά ασκήσαμε στον ελάχιστο βαθμό δικαιώματα που απορρέουν από το Σύνταγμα.

**ΠΡΟΕΔΡΕΥΩΝ (Σπυρίδων Λυκούδης):** Ευχαριστώ, κύριε συνάδελφε.

Η κ. Χριστοδουλοπούλου έχει τον λόγο.

**ΑΝΑΣΤΑΣΙΑ ΧΡΙΣΤΟΔΟΥΛΟΠΟΥΛΟΥ (Γ΄ Αντιπρόεδρος της Βουλής):** Συνάδελφοι και συναδέλφισσες, να σας πω ότι το φέρω πολύ βαρέως ότι σήμερα συζητείται η άρση της ασυλίας μου. Γιατί το φέρω βαρέως; Πρώτον, γιατί τηρώ τη δεοντολογία πολύ προσεκτικά, για να αποτελώ και παράδειγμα και για τα άλλα μέλη της Επιτροπής «πόθεν έσχες». Ουδέποτε έχω προχωρήσει όχι σε δημοσιοποίηση αλλά ούτε καν σε διαρροή. Μάλιστα ενώ επιτρέπεται να αναγγέλλονται οι αποφάσεις της Επιτροπής «πόθεν έσχες», ουδέποτε έχω πάει στους δημοσιογράφους και τους κοινοβουλευτικούς συντάκτες της Βουλής για να τους ενημερώσω για το οτιδήποτε.

Είναι, λοιπόν, κατά τη γνώμη μου κακόβουλη η επιλογή του Ευρωβουλευτή κ. Κεφαλογιάννη, να με καταγγείλει στον εισαγγελέα ότι παραβίασα το απόρρητο των συνεδριάσεων του «πόθεν έσχες». Προχώρησα, λοιπόν, σε ανακοίνωση που έγινε την επομένη της συνεδρίασης της Επιτροπής «πόθεν έσχες» και ενώ τα μέσα ενημέρωσης έλεγαν ότι οι δύο υποθέσεις έχουν τεθεί στο αρχείο και είχε δημιουργηθεί μια σύγχυση για το ποια είναι η απόφαση της επιτροπής. Στην ανακοίνωση προς τον Τύπο έλεγα τα εξής:

«Τους κανόνες δεοντολογίας της επιτροπής, τους οποίους τηρώ ευλαβικά, όπως και η πλειοψηφία των μελών, περιλαμβάνεται και ο κανόνας της μυστικότητας της διαδικασίας, αφού οι υποθέσεις, που ερευνώνται, υπάγονται στον σκληρό πυρήνα του προσωπικού απορρήτου. Δεν επιδίδομαι σε διαρροές ούτε κοινοποιώντας την ημερήσια διάταξη της επιτροπής για το τι θα συζητήσει ούτε -πολύ περισσότερο- κοινοποιώντας το αποτέλεσμα ή ερμηνεία του αποτελέσματος, όταν οι υποθέσεις που εξετάζονται δεν οδηγούνται σε τελική κρίση, όπως έγινε στη χθεσινή συνεδρίαση με τις αναφερθείσες υποθέσεις.

Επειδή κατεγράφησαν δημοσιεύματα σε μέσα μαζικής ενημέρωσης, με βάση τα οποία ανακριβώς αναφέρονται ως αποτέλεσμα της κρίσης της επιτροπής υποκειμενικές απόψεις, είμαι υποχρεωμένη να δημοσιοποιήσω ότι η απόφαση της επιτροπής, που ελήφθη με ευρεία πλειοψηφία και για τις δυο υποθέσεις, είναι η κάτωθι: «Οι ερευνώμενοι να προσκομίσουν συμπληρωματικά στοιχεία, ώστε τα μέλη της επιτροπής να διαμορφώσουν ευρεία πεποίθηση για την ουσία της υπόθεσης, πριν οδηγηθούμε στην τελική κρίση». Αυτά και μόνο αυτά για την έγκαιρη ενημέρωση των πολιτών».

Αν αυτό, λοιπόν, το δελτίο Τύπου υπάγεται και παραβιάζει το απόρρητο, μπορεί να το κρίνει όχι ένας Βουλευτής, που γνωρίζει τη διαδικασία, αλλά και ένας απλός πολίτης. Εξάλλου το άρθρο 3β παράγραφος 5 του νόμου για το «πόθεν έσχες», του ν.3213/2003, ορίζει ότι η μυστικότητα, αφορά σε πληροφορίες που λαμβάνει γνώση κάποιος εξαιτίας της παρουσίας του σε ένα όργανο.

Ήταν απόφαση της Επιτροπής «πόθεν έσχες». Οι αποφάσεις δημοσιοποιούνται, πολύ περισσότερο όταν είναι για αποκατάσταση της αλήθειας.

Διαμαρτύρομαι, λοιπόν, εντόνως για την επιλογή του κ. Κεφαλογιάννη να με εμπλέξει σε τέτοιες περιπέτειες, γιατί θεωρώ ότι ήταν προϊόν κακόβουλης πολιτικής επιλογής.

Ευχαριστώ.

**ΠΡΟΕΔΡΕΥΩΝ (Σπυρίδων Λυκούδης):** Ευχαριστώ, κυρία συνάδελφε.

Εκ των ογδόντα τριών συναδέλφων, για τους οποίους ζητείται η άρση ασυλίας για εσχάτη προδοσία, υπάρχει κάποιος που θέλει να πάρει τον λόγο;

**ΚΩΝΣΤΑΝΤΙΝΟΣ ΚΑΤΣΙΚΗΣ:** Κύριε Πρόεδρε, θα ήθελα να πάρω τον λόγο.

**ΠΡΟΕΔΡΕΥΩΝ (Σπυρίδων Λυκούδης):** Έχει περάσει η υπόθεση η δική σας -σας φώναξα πριν- αλλά δεν πειράζει. Μπορείτε να μιλήσετε τώρα.

**ΚΩΝΣΤΑΝΤΙΝΟΣ ΚΑΤΣΙΚΗΣ:** Κύριοι συνάδελφοι, είναι βαρύ -τουλάχιστον για μένα όπως το νιώθω και το εισπράττω- να βλέπετε στο ψηφοδέλτιο της ονομαστικής ψηφοφορίας την άρση ή μη της ασυλίας μου –εσείς, βέβαια, θα το αποφασίσετε- για απιστία προς την υπηρεσία.

Ήθελα, λοιπόν, να κάνω γνωστό ότι σε αυτή την πρωτόγνωρη για μένα διαδικασία, βρίσκομαι σήμερα προκειμένου να γνωστοποιήσω το ιστορικό της υπόθεσής μου και της θέσης μου γι’ αυτή την κατηγορία ως προς τη συμμετοχή μου σε μία αμισθί επιτροπή του Υπουργείου Εξωτερικών, η οποία αποτελείτο από εννέα μέλη. Ονομάζεται Επιτροπή Αξιολόγησης και Πιστοποίησης ΜΚΟ και αποτελείται από τα έξι μέλη της υπηρεσίας ΥΔΑΣ -για όσους δεν γνωρίζουν είναι η Υπηρεσία Διεθνούς Ανάπτυξης Συνεργασίας του Υπουργείου Εξωτερικών- και τρία μέλη που συμπληρώνουν το σύνολο των εννέα από τα οποία αποτελείται η επιτροπή. Ένα από αυτά τα μέλη, λοιπόν, ήμουν κι εγώ.

Αυτή η επιτροπή τι κάνει; Εγκρίνει προγράμματα τα οποία υποβάλλονται είτε από φορείς του δημοσίου είτε από πανεπιστήμια είτε από ΜΚΟ. Στην προκειμένη περίπτωση αφορούσε ένα πρόγραμμα το οποίο υπέβαλε το Εθνικό Μετσόβιο Πολυτεχνείο σε συνεργασία με το Υπουργείο Παιδείας. Τι αφορούσε; Αφορούσε την έγκριση έργου, σχετικά με αφαλάτωση υφάλμυρου νερού σε φτωχές κοινότητες της Ιορδανίας.

Εμείς, λοιπόν, εγκρίναμε το έργο και η επιτροπή μας –και αυτό είναι πολύ σημαντικό να ακουστεί- είχε γνωμοδοτικό και όχι αποφασιστικό χαρακτήρα. Εγκρίναμε το έργο, εφόσον και η εισήγηση του καθηγητή τότε, κ. Γκαγκάτσιου, από το Πολυτεχνείο, ήταν θετική. Θετική ήταν και η εισήγηση της αρμόδιας διεύθυνσης ΥΔΑΣ, όπως θετική ήταν και η εισήγηση της επιτροπής προαξιολόγησης, διότι όλα αυτά τα τρία στοιχεία των εισηγητικών εκθέσεων μάς προκάλεσαν την απόφαση να είμαστε κι εμείς θετικοί, επαναλαμβάνω, μόνο και μόνο γνωμοδοτικά.

Κάποια στιγμή η ηγεσία του Υπουργείου Εξωτερικών η οποία είχε την αποφασιστική εξουσία, αποφάσισε κι αυτή ότι το έργο έπρεπε να εκτελεστεί. Το έργο εκτελέστηκε και λειτουργεί. Γιατί παραπέμπομαι; Παραπέμπομαι, γιατί γνωμοδοτικά αποφάνθηκα υπέρ του έργου, αλλά η παραπομπή μου συνίσταται σε δύο εγκληματικά στοιχεία, τα οποία η εισαγγελική αρχή τα πήρε και συνέθεσε την εικόνα του κατηγορητηρίου.

Το πρώτο, είναι ότι το έργο ανατέθηκε με απευθείας ανάθεση, πράγμα για το οποίο δεν αποφανθήκαμε εμείς. Το δεύτερο, ήταν η κοστολόγηση του έργου -διότι ήταν υπερκοστολογημένο- πράγμα για το οποίο δεν αποφανθήκαμε εμείς. Άρα, λοιπόν, η εισαγγελική αρχή όλους, συλλήβδην, τους θεώρησε εμπλεκόμενους στην υπόθεση, μας έφτιαξε ένα κατηγορητήριο, μας παρέπεμψε και έτσι, λοιπόν, ενώπιόν σας βρίσκομαι κι εγώ στην κρίση σας, της άρσης ή της μη άρσης ασυλίας μου. Δεν έχω κάτι άλλο να πω.

Σας ευχαριστώ.

**ΠΡΟΕΔΡΕΥΩΝ (Σπυρίδων Λυκούδης):** Ευχαριστώ, κύριε συνάδελφε.

Για να κλείσουμε το άλλο το θέμα -που είναι και τυπικό- επαναλαμβάνω, εκ των ογδόντα τριών συναδέλφων, οι οποίοι παραπέμπονται για εσχάτη προδοσία, υπάρχει κάποιος που θέλει να πάρει τον λόγο;

Κανένας.

Κυρίες και κύριοι συνάδελφοι, στο σημείο αυτό θα διεξαχθεί ονομαστική ψηφοφορία.

Έχει καταρτιστεί ψηφοδέλτιο με τα ονόματα των συναδέλφων για τους οποίους ζητείται η άρση της ασυλίας.

Κάθε συνάδελφος θα σημειώνει την ψήφο του δίπλα στα ονόματα των συναδέλφων για τους οποίους ζητείται η άρση της ασυλίας.

Όποιος συνάδελφος ψηφίζει υπέρ της άρσης ασυλίας, σημειώνει την προτίμησή του δίπλα στο όνομα του Βουλευτή και στη στήλη «ΝΑΙ», δηλαδή λέει «ΝΑΙ» στην αίτηση του εισαγγελέα που ζητεί την άρση της ασυλίας.

Όποιος συνάδελφος ψηφίζει κατά της άρσης της ασυλίας, σημειώνει δίπλα στο όνομα του Βουλευτή και στη στήλη «ΟΧΙ», αντιστοίχως «ΟΧΙ».

Όποιος συνάδελφος ψηφίζει «ΠΑΡΩΝ», θα το σημειώσει στην αντίστοιχη στήλη του ψηφοδελτίου.

Στο ψηφοδέλτιο θα αναγράφει κάθε συνάδελφος το όνομά του, την εκλογική του περιφέρεια και την Κοινοβουλευτική Ομάδα στην οποία ανήκει και θα το υπογράφει, διότι η ψηφοφορία είναι ονομαστική σύμφωνα με το άρθρο 72 του Κανονισμού της Βουλής.

Στη συνέχεια και με την εκφώνηση του ονόματός του από τους επί του καταλόγου συναδέλφους, θα παραδίδει το ψηφοδέλτιο στους συναδέλφους κυρίους Ιωάννη Σαρακιώτη από τον ΣΥΡΙΖΑ και Απόστολο Βεσυρόπουλο από τη Νέα Δημοκρατία, οι οποίοι θα το μονογράφουν και θα ανακοινώνουν ότι ο Βουλευτής εψήφισε.

Μετά το τέλος της ψηφοφορίας θα γίνει καταμέτρηση των ψήφων από τους συναδέλφους που προανέφερα όπως θα προκύψουν από τα ψηφοδέλτια, τα οποία θα καταχωριστούν μαζί με το πρωτόκολλο της ψηφοφορίας στα Πρακτικά της σημερινής συνεδρίασης.

Συμφωνεί το Σώμα;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το Σώμα συνεφώνησε ομοφώνως.

Τέλος, θα ήθελα να σας ενημερώσω ότι έχουν έρθει στο Προεδρείο τηλεομοιοτυπίες (φαξ) συναδέλφων, σύμφωνα με το άρθρο 70Α του Κανονισμού της Βουλής, με τις οποίες γνωστοποιούν την ψήφο τους. Οι ψήφοι αυτές θα ανακοινωθούν και θα συνυπολογιστούν στην καταμέτρηση, η οποία θα ακολουθήσει.

Καλούνται επί του καταλόγου οι Βουλευτές κ. Αναστασία Γκαρά από τον ΣΥΡΙΖΑ και κ. Παναγιώτης Μηταράκης από τη Νέα Δημοκρατία.

Παρακαλώ να αρχίσει η ανάγνωση του καταλόγου.

(ΨΗΦΟΦΟΡΙΑ)

(ΜΕΤΑ ΚΑΙ ΤΗ ΔΕΥΤΕΡΗ ΑΝΑΓΝΩΣΗ ΤΟΥ ΚΑΤΑΛΟΓΟΥ)

**ΠΡΟΕΔΡΕΥΩΝ (Σπυρίδων Λυκούδης):** Υπάρχει συνάδελφος, ο οποίος δεν άκουσε το όνομά του; Κανείς.

Οι σφραγισμένες επιστολές, οι οποίες απεστάλησαν στο Προεδρείο από τους συναδέλφους, σύμφωνα με το άρθρο 70Α του Κανονισμού της Βουλής, θα καταχωριστούν στα Πρακτικά.

(Οι προαναφερθείσες επιστολές καταχωρίζονται στα Πρακτικά και έχουν ως εξής:

(ΑΛΛΑΓΗ ΣΕΛΙΔΑΣ)

(Να μπουν οι σελίδες 22 και 23)

(ΑΛΛΑΓΗ ΣΕΛΙΔΑΣ)

**ΠΡΟΕΔΡΕΥΩΝ (Σπυρίδων Λυκούδης):** Κυρίες και κύριοι συνάδελφοι, έχω την τιμή να ανακοινώσω στο Σώμα ότι η Επιτροπή Κανονισμού της Βουλής καταθέτει την έκθεσή της στην πρόταση του Προέδρου της Βουλής των Ελλήνων: «Για την τροποποίηση διατάξεων του Κανονισμού της Βουλής - Μέρος Β΄»

Κηρύσσεται περαιωμένη η ψηφοφορία και παρακαλώ τους κυρίους ψηφολέκτες να προβούν στην καταμέτρηση των ψήφων και την εξαγωγή του αποτελέσματος.

(ΚΑΤΑΜΕΤΡΗΣΗ)

(ΜΕΤΑ ΤΗΝ ΚΑΤΑΜΕΤΡΗΣΗ)

**ΠΡΟΕΔΡΕΥΩΝ (Σπυρίδων Λυκούδης):** Κυρίες και κύριοι συνάδελφοι, έχω την τιμή να ανακοινώσω στο Σώμα το αποτέλεσμα της διεξαχθείσης ονομαστικής ψηφοφορίας επί των αιτήσεων άρσης ασυλίας των συναδέλφων Βουλευτών.

Ψήφισαν συνολικά 176 Βουλευτές.

Για την πρώτη υπόθεση του συναδέλφου κ. Κωνσταντίνου Κατσίκη:

Υπέρ της άρσεως ασυλίας, δηλαδή «ΝΑΙ», ψήφισαν 27 Βουλευτές.

Κατά της άρσεως ασυλίας, δηλαδή «ΟΧΙ», ψήφισαν 136 Βουλευτές.

Ψήφισαν «ΠΑΡΩΝ» 10 Βουλευτές.

Λευκά: 2.

Άκυρα: 1.

Συνεπώς η αίτηση της εισαγγελικής αρχής απορρίπτεται.

Για τη δεύτερη υπόθεση του συναδέλφου κ. Χρήστο Σπίρτζη:

Υπέρ της άρσεως ασυλίας, δηλαδή «ΝΑΙ», ψήφισαν 5 Βουλευτές.

Κατά της άρσεως ασυλίας, δηλαδή «ΟΧΙ», ψήφισαν 165 Βουλευτές.

Ψήφισαν «ΠΑΡΩΝ» 5 Βουλευτές.

Άκυρα: 1.

Συνεπώς η αίτηση της εισαγγελικής αρχής απορρίπτεται.

Για την τρίτη υπόθεση των συναδέλφων κ.κ. Σπυρίδωνος Λάππα και Αναστασίας Χριστοδουλοπούλου:

Υπέρ της άρσεως ασυλίας, δηλαδή «ΝΑΙ», ψήφισαν 2 Βουλευτές.

Κατά της άρσεως ασυλίας, δηλαδή «ΟΧΙ», ψήφισαν 162 Βουλευτές.

Ψήφισαν «ΠΑΡΩΝ» 11 Βουλευτές.

Άκυρα: 1.

Συνεπώς η αίτηση της εισαγγελικής αρχής απορρίπτεται.

Για την υπόθεση των ογδόντα τριών εν ενεργεία συναδέλφων Βουλευτών:

Υπέρ της άρσεως ασυλίας, δηλαδή «ΝΑΙ», δεν ψήφισε κανένας.

Κατά της άρσεως ασυλίας, δηλαδή «ΟΧΙ», ψήφισαν 170 Βουλευτές.

Ψήφισαν «ΠΑΡΩΝ» 3 Βουλευτές.

Λευκά: 2.

Άκυρα: 1.

Συνεπώς η αίτηση της εισαγγελικής αρχής απορρίπτεται.

(Το πρωτόκολλο και τα ψηφοδέλτια της διεξαχθείσης ονομαστικής ψηφοφορίας καταχωρίζονται στα Πρακτικά και έχουν ως εξής:

(ΑΛΛΑΓΗ ΣΕΛΙΔΑΣ)

(Να μπουν οι σελίδες 25α και 25β)

(ΑΛΛΑΓΗ ΣΕΛΙΔΑΣ)

**ΠΡΟΕΔΡΕΥΩΝ (Σπυρίδων Λυκούδης):** Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Σπυρίδων Λυκούδης):** Με τη συναίνεση του Σώματος και ώρα 13.29΄ λύεται η συνεδρίαση για αύριο,ημέρα Πέμπτη 7 Δεκεμβρίου 2017 και ώρα 9.30΄, με αντικείμενο εργασιών του Σώματος: κοινοβουλευτικό έλεγχο, συζήτηση επικαίρων ερωτήσεων.

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**